Public procurement notice: Contract Notice
Published: 2019-11-11
Buyer: Republikken Benin
Country: BJ
Contract type: Services
Procedure: Restricted procedure
CPV classification: 73200000
Submission deadline: 2019-12-11
Award criteria: The most economic tender
EU fund: ESF

Technical requirements: Institutionel støtte og kapacitetsopbygning til de økonomiske aktører i energisektoren i Benin (Renforcement de capacités des acteurs du secteur de l’énergie au Bénin, RECASEB).
Der kan anmodes om præciseringer hos den ordregivende myndighed på følgende e-mailadresse: appeldoffresutfed@finances.bj senest 21 dage før sidste frist for indgivelse af bud anført i punkt 23 herunder.
Præciseringer vil blive offentliggjort på webstedet for Generaldirektoratet for Internationalt Samarbejde og Udvikling senest 5 dage før sidste frist.
Undersøgelsens formål er ledsagelse af Benin i landets tilvejebringelse af et detaljeret atlas over relevante placeringer af vedvarende energi (sol, mikrovandkraft, vind, biomasse) og, i overensstemmelse med de nationale sektorpolitikker, fremlæggelse af de mest fordelagtige teknologier for udviklerne, en LCOE-beregning for de mest rentable teknologier samt en teknisk og finansiel gennemførlighedsundersøgelse for elektrificering af grænsedistrikter.
Programmets ordregivende myndighed er EUF’s nationale anvisningsberettigede, repræsenteret ved dennes tekniske støtteenhed, og forvalteren er energiministeriet.
Den ordregivende myndighed kan efter eget skøn udvide projektets varighed og/eller kontraktens omfang med forbehold for tilgængelig finansiering, op til det anslåede beløb på cirka 100 000 EUR. Enhver forlængelse af kontrakten forudsætter, at kontrahenten har udført sit arbejde på tilfredsstillende vis.
Deltagelse i udbuddet er åben på lige vilkår for fysiske og juridiske personer, der deltager enten individuelt eller i en sammenslutning (et konsortium) af ansøgere, der er etableret i en af Den Europæiske Unions medlemsstater, AVS-lande eller et land eller territorium bemyndiget af AVS-EF-partnerskabsaftalen, hvorunder programmet finansieres (se også punkt 29 nedenfor). Deltagelse er ligeledes åben for internationale organisationer.
For britiske ansøgere og tilbudsgivere: Vær opmærksom på, at efter Det Forenede Kongeriges udtræden af EU vil reglerne om adgang til EU's udbudsprocedurer for økonomiske aktører, der er etableret i tredjelande, gælde for ansøgere eller tilbudsgivere fra Det Forenede Kongerige afhængigt af resultatet af forhandlingerne. Hvis en sådan adgang ikke er fastsat af gældende juridiske bestemmelser på tidspunktet for kontrakttildelingen, kan ansøgere og tilbudsgivere fra Det Forenede Kongerige blive udelukket fra deltagelse i udbudsproceduren.
Alle valgbare fysiske personer eller juridiske enheder (som defineret i punkt 11 ovenfor) eller sammenslutninger af sådanne parter (konsortier) kan ansøge.
Et konsortium kan være en permanent, vedtægtsmæssigt etableret sammenslutning eller en sammenslutning, der er etableret uformelt med henblik på en specifik udbudsprocedure. Alle deltagere i et konsortium (dvs. lederen og alle øvrige deltagere) hæfter solidarisk over for den ordregivende myndighed.
Hvis en ikke-valgbar fysisk person eller juridisk enhed (som defineret i punkt 11) deltager, udelukkes den pågældende ansøgning automatisk. I tilfælde af at denne person eller juridiske enhed er en del af et konsortium, vil udelukkelsen omfatte konsortiet i sin helhed.
Fysiske personer eller juridiske enheder kan højst indgive 1 ansøgning, uanset om de deltager som enkeltstående juridisk enhed, som ledende virksomhed eller medlem af et ansøgerkonsortium. I tilfælde af at en fysisk person eller juridisk enhed afgiver mere end 1 ansøgning, vil alle ansøgninger, hvori vedkommende deltager, blive udelukket.
Ethvert tilbud fra tilbudsgivere, der omfatter andre virksomheder end dem, der er nævnt i ansøgningen til prækvalifikationslisten, vil blive udelukket fra nærværende begrænsede udbudsprocedure, medmindre forudgående tilladelse fra den ordregivende myndighed er blevet opnået (se afsnit 2.6.3 i den praktiske vejledning). Ansøgere, der opfordres til afgivelse af bud, må ikke indgå aftaler om samarbejde eller underentreprise med hinanden i forbindelse med denne kontrakt.
Vedlagt ansøgningsskemaet skal ansøgere indgive en underskrevet erklæring (indgår som en del af standardansøgningsskemaet) om, at de ikke befinder sig i nogen af de udelukkelsessituationer, der er anført i afsnit 2.6.10.1 i den praktiske vejledning.
Ansøgere, der er omfattet af restriktive foranstaltninger i EU (se afsnit 2.4 i PRAG) på tidspunktet for tildelingsbeslutningen, kan ikke blive tildelt kontrakten.